ઈમિરીના માતા-પિતાના વિચારો આ મામલે અલગ-અલગ હતા. તેના માતા-પિતાના છૂટાછેડા થઈ ગયા હતા અને તે તેની માતા સાથે રહેતી હતી. તેના પિતાએ બસ એટલું જ કહ્યું કે, ‘તારી લાઈફ છે અને તારે નિર્ણય કરવાનો છે. મને તારા નિર્ણય સામે વાંધો નથી.’ જોકે, તેની માતાએ તો તેને ઘરમાંથી જ કાઢી મૂકી હતી. છ મહિના સુધી તો તેમણે ઈમિરી સાથે વાત પણ ન કરી. પારિવારિક સમસ્યાઓએ તેના મન પર ઘણી અસર કરી. જોકે, તે તેના નિર્ણયને વળગી રહી.